stanford-oval/wikipedia huggingface dataset:
Seututie 756

Seututie 756 on Kokkolan kaupungissa Keski-Pohjanmaalla valtatieltä 8 (E8) Ykspihlajan suurteollisuusalueelle ja Kokkolan satamaan johtava seututie. Tien pituus on 4,4 kilometriä. Tie on rakennettu vuosina 2005–2007. Tie palvelee myös muiden Kokkolan teollisuusalueiden liikennettä sekä yhdistää seututien 749 valtatie kahdeksaan.
Seututie 756 rakennettiin yhdistämään Kokkolan satama teollisuusalueineen suoraan valtatieverkkoon sekä siirtämään satamaan suuntautuva raskas liikenne pois asuinalueiden ja Kokkolan keskustan läpi kulkevilta katuyhteyksiltä. Näillä yhteyksillä liikkui vuorokaudessa muun muassa 110 rekkalastia vaarallisia aineita.
Satamatien valmistuttua tavoitteet saavutettiin vain osittain. Liikenteen siirryttyä satamatielle satamatien ja valtatien 8 liikennevaloliittymän välitysongelmista johtuen satamaan suuntautuva liikenne käytti osin edelleen vanhoja reittejä.
Liikenteen sujuvuutta parantamaan rakennettiin vuosina 2008–2009 valtatielle 8 satamatien liittymäkohtaan kiertoliittymä. Kiertoliittymän valmistumisen jälkeen liikenne liittymässä on sujuvoitunut huomattavasti.
Reitti

Valtatien 8 kiertoliittymästä satamatie kulkee läpi Mesilän, Patamäen ja Jänismaan teollisuusalueiden Pohjoiselle ohikulkutielle. Pohjoisen ohikulkutien (seututie 749) kiertoliittymän jälkeen tie ylittää Ykspihlajan radan ja kulkee Ykspihlajan asutusalueen pohjoispuolitse päättyen kiertoliittymään Ykspihlajan suurteollisuusalueen kupeessa.
Ukraina talviolympialaisissa 2018

Ukraina osallistui Pyeongchangin talviolympialaisiin 2018. Maata edusti 33 urheilijaa, jotka kilpailivat yhdeksässä urheilumuodossa. Urheilijoista miehiä oli 17 ja naisia 16. Ampumahiihtäjiä oli 11 ja ohjaskelkkailijoita kuusi. Avajaisissa joukkueen lippua kantoi ampumahiihtäjä Olena Pidhrušna ja päättäjäisissä freestylehiihtäjä Oleksandr Abramenko.
Ukrainan ainoan mitalin toi freestylehiihtäjä Oleksandr Abramenko, joka voitti kultaa hypyissä. Kisojen mitalitilastossa maa sijoittui 21:nneksi.
Urheilijat lajeittain

| Laji | Miehiä | Naisia | Urheilijoita yht>  |
| --- | --- | --- | --- |
| Alppihiihto | 1 | 1 | 2 |
| Ampumahiihto | 5 | 6 | 11 |
| Freestylehiihto | 1 | 2 | 3 |
| Lumilautailu | 0 | 1 | 1 |
| Maastohiihto | 2 | 2 | 4 |
| Ohjaskelkkailu | 4 | 2 | 6 |
| Skeleton | 1 | 0 | 1 |
| Taitoluistelu | 2 | 2 | 4 |
| Yhdistetty | 1 | 0 | 1 |
Mitalistit

| Mitali | Nimi | Urheilumuoto | Laji | Päiväys |
| --- | --- | --- | --- | --- |
| 1 Kultaa | Abramenko, OleksandrOleksandr Abramenko | Freestylehiihto | Miesten hypyt | 18. helmikuuta |
Turun Linnantontun ja Valpuri Innamaan kohtaaminen Teatterisillalla

| Turun Linnantontun ja Valpuri Innamaan kohtaaminen Teatterisillalla |
| --- | --- |
 Jan-Erik Andersson: Turun Linnantontun ja Valpuri Innamaan kohtaaminen Teatterisillalla (1998). Taideteokseen kuuluva valotaulu kuvaa päähenkilöiden kohtaamista
Nimi:  Turun Linnantontun ja Valpuri Innamaan kohtaaminen Teatterisillalla
Tekijä:  Jan-Erik Andersson
Valmistumisvuosi:  1998
Taiteenlaji:  ympäristötaide
Sijainti:  Teatterisilta
Paikkakunta:  Turku
Koordinaatit:  60°26′49.2″N, 022°15′51.6″E
Turun Linnantontun ja Valpuri Innamaan kohtaaminen Teatterisillalla on turkulaisen kuvanveistäjä Jan-Erik Anderssonin luoma kolmeosainen ympäristötaideteos Turun Teatterisillalla. Teos valmistui vuonna 1998, silta edellisenä vuonna. Teos on osa Pro Cultura -säätiön ympäristötaideprojektia.
Taideteos on kolmeosainen. Sillan harmailla graniittilaatoilla verhottuun kanteen on tehty koko sillan mittainen punagraniittisista laatoista leikattu kuvio, jossa Turun Linnantontun tonttulakki ja Valpuri Innamaan hiuskiehkura miltei koskettavat toisiaan. Kesällä 2021 tonttulakin tupsuna oleva tähti maalattiin pridelipun alkuperäisin värein. Taustalla oli, että kaupunginteatterin edustalle maalattu sateenkaarisuojatie oli poliisin pyynnöstä poistettu. Valpurin ja Linnantontun kohtaamista on kuvattu myös sillan itäpäässä olevassa valotaulussa.Taideteoksen kolmas osa on kohtaamisesta kertova tarina, jonka Andersson aloitti ja jota ovat jatkaneet Turussa vaikuttaneet kirjailijat Henrik Jansson, Markku Into ja Reijo Mäki.
Turun linnan tonttu-ukko on Turun linnan haltijatonttu, josta kertovan sadun Zachris Topelius kirjoitti vuonna 1849. Valpuri Innamaa oli todellinen henkilö, 1500-luvun loppupuolella elänyt varakas turkulainen kauppias, 1580- ja 1590-luvuilla Turun suurin laivanvarustaja. Hän oli neljästi naimisissa ja jäi ainakin kaksi kertaa leskeksi.
Insinööritoimisto Pontekin suunnittelema silta on kevyen liikenteen käytössä ja se kaartuu Aurajoen yli kaupunginteatterin kohdalla.
Siivilä

Siivilä
Siivilä on keittiöväline, jossa on pienen pieniä reikiä. Siivilä korvaa yleensä lävikön. Siivilöitä on eri kokoisia, ja niitä käytetään esimerkiksi jauhojen paakkujen selvittämisen tai riisin, marjojen tai kastikkeiden valuttamiseen. Siivilä muodostuu ns. siiviläosasta ja kahvasta, josta pidetään kädellä kiinni.
Nykyaikainen siivilä on yleensä valmistettu ruostumattomasta teräksestä. Vanhemmat tinalangasta valmistetut siiviläverkot murtuivat helposti ja ruostuivat ajan myötä. Muovista valmistettu siivilä puolestaan kestää huonosti kuumia tuotteita. Erityistä kastikkeiden valuttamista varten valmistettua siivilää kutsutaan kastikesiiviläksi. Se on yleensä suppilon muotoinen, mikä mahdollistaa kastikkeen ohjaamisen tarjoiluastiaan.
Shine (Kwanin kappale)

| ”Shine” Kwan |
| --- | --- | --- |

Singlen tiedot
 Albumilta: The Die Is Cast
 Julkaistu: 2002
 Formaatti: CD
 Tyylilaji: pop
 Kesto: 03.52
 Levy-yhtiö: Universal Music
Listasijoitukset
  Suomen virallinen lista: 4.
Kwanin muut singlet
| ”Rain” 2002 | ”Shine” 2002 | ”Chillin’ at the Grotto” 2002 |
Shine on suomalaisen Kwan -yhtyeen single, joka julkaistiin vuonna 2002. Kappale on mukana myös vuoden 2002 albumilla The Die Is Cast. Se nousi Suomen virallisen singlelistan sijalle 4.
Kappaleet

Shine – 3.52
Lueur – 3.53
Aiheesta muualla

Shine discogs.com -sivustolla
Sepänkylä

Sepänkylä-nimisiä paikkoja on useilla paikkakunnilla:
Sepänkylä (Espoo)
Sepänkylä (Kirkkonummi)
Sepänkylä (Kokkola)
Sepänkylä (Mustasaari)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sepänkylä”, voi hakea sivunnimihaulla, laajalla sivunnimihaulla tai tekstihaulla.
Uno Alfons Wasastjerna

Uno Alfons Wasastjerna (8. kesäkuuta 1865 Helsingin pitäjä – 15. heinäkuuta 1912 Helsinki) oli suomalainen juristi ja valtiopäivämies.
Wasastjernan vanhemmat olivat yli-insinööri, everstiluutnantti Alfred Edgar Wasastjerna ja Maria Adelaide Boij ja puoliso vuodesta 1902 Maria Augusta (Lilly) von Haartman. Wasastjerna tuli ylioppilaaksi Helsingissä 1883, suoritti oikeustutkinnon 1888 ja sai varatuomarin arvon 1892. Hän työskenteli ensin senaatissa, mutta hankki sitten omistukseensa Suomen Sähkösanomatoimiston ja toimi sen johtajana.
Wasastjerna oli aatelissäädyssä edustaja valtiopäivillä 1894, 1897, 1900, 1904–1905 ja 1905–1906.
Sepänkylä (Kirkkonummi)

Sepänkylä (Smedsby) on Kirkkonummella oleva maaseutumainen kylä, joka sijaitsee noin viiden kilometrin päässä keskustasta ja neljän kilometrin päässä Masalasta. Veklahteen on matkaa noin kaksi kilometriä. Lähimmät palvelut löytyvät Masalasta.
Vuonna 2011 kylässä oli 596 asukasta.
Kylässä käytiin sisällissodan aikana helmikuussa 1918 punaisten ja valkoisten välinen taistelu.
Unohdetut sankarit

Unohdetut sankarit op. 98 on Timo-Juhani Kyllösen vuonna 2019 sävelletty ja vuonna 2020 kantaesitetty oratorio-ooppera, joka on sävelletty sinfoniaorkesterille, sekakuorolle, baritonille, bassolle, tenorille, mezzosopraanolle ja sopraanolle. Teoksen libretton on kirjoittanut Maritza Núñez. Teos kertoo Turun piispan Paavali Juustenin tarinan.
Utahjärvi

Satelliittikuva Utahjärvestä ja Provosta.
Utahjärvi on järvi Yhdysvalloissa Utahin osavaltiossa. Sen pituus on 37 km ja pinta-ala 390 neliökilometriä. Järvi laskee Jordanjokea pitkin Isoon Suolajärveen. Järvi on jäänne esihistoriallisesta Bonnevillen järvestä.
Utah on yksi seudun suurimmista makeavetisistä järvistä, vaikka se sijaitsee alueella jossa vuotuinen sademäärä on vain noin 380 mm.
Järvi on osavaltion ulkoilualue, jossa voi harrastaa retkeilyä ja virkistyskalastusta.
Aiheesta muualla

Kuvia tai muita tiedostoja aiheesta Utahjärvi Wikimedia Commonsissa
Sepänkylän vapaaseurakunta

| Sepänkylän vapaaseurakunta Smedsby fria församling |
| --- | --- |
Suuntautuminen:  helluntaiherätys
Perustettu:  1921
Liitetty:  1942
Liitettiin:  Vaasan Sion-seurakunta
Infobox OKNimi-testi OK: 
Sepänkylän vapaaseurakunta (ruots. Smedsby fria församling) oli vuosina 1921–1942 Mustasaaren Sepänkylässä toiminut helluntaiseurakunta. Alkuvuosinaan seurakunta kävi tasapainottelua helluntailiikkeen ja baptistikirkon välillä. Vähitellen seurakuntaan kutsuttiin kuitenkin puhujia yksinomaa helluntailiikkeestä.
Sepänkylä oli ennen Vaasan Sion-seurakunnan perustamista helluntaiherätyksen keskuspaikka Vaasanseudulla. Seurakunnan järjestämät Raamatunopetusviikot keräsivät osallistujia läheltä ja kaukaa. Vuosina 1936 ja 1937 Sepänkylässä ja Karperössä pidettiin ensimmäiset helluntaiherätyksen nuorisoviikot.
Seurakunnalla ei varsinaisesti ollut omaa nimeä, sillä suurin osa jäsenistöstä piti perustamiskirjan mukaan nimeä tarpeettomana. Vuonna 1942 Sepänkylän vapaaseurakunta yhdistyi Vaasan Sion-seurakuntaan, mutta Sepänkylässä on säilynyt oma rukoushuonetoimintansa.
TsSKA Sofia

PFK TsSKA on Bulgarian pääkaupungissa Sofiassa kotipaikkaansa pitävä Bulgarian armeijan keskusurheiluseuran jalkapallojoukkue.
Seura on perustettu 5. toukokuuta 1948 nimellä Septemvri pri TsDV (Септември при ЦДВ). Historiansa aikana se on tunnettu myös nimillä Narodna Voiska (Народна Войска), TsDNV (ЦДНВ), TsDNA(ЦДНА), TsSKA Tšerveno zname (ЦСКА Червено знаме), TsSKA Septemvrijsko zname (ЦСКА Септемврийско знаме) ja TsFKA Sredets (ЦФКА Средец). Nykyinen nimi vakiintui käyttöön vuonna 1962.
TsSKA on voittanut Bulgarian mestaruuden ennätykselliset 31 kertaa, ja Bulgarian Cupin 13 kertaa. Se on myös kansainvälisesti menestynein bulgarialaisjoukkue.
Saavutukset

Bulgarian mestaruudet: 31
1948, 1951, 1952, 1954, 1955, 1956, 1957, 1958, 1959, 1960, 1961, 1962, 1966, 1969, 1971, 1972, 1973, 1975, 1976, 1980, 1981, 1982, 1983, 1987, 1989, 1990, 1992, 1997, 2003, 2005, 2008
Bulgarian Cup -voitot: 13
1981, 1983, 1985, 1987, 1988, 1989, 1993, 1997, 1999, 2006, 2011, 2016, 2021
Neuvostoarmeijan Cup -voitot: 13
1951, 1954, 1955, 1961, 1965, 1969, 1972, 1973, 1974, 1985, 1986, 1989, 1990
Bulgarian Supercup: 4
1989, 2006, 2008, 2011
Tunnettuja pelaajia

Dimităr Berbatov
Altin Haxhi
Trifon Ivanov
Dimităr Jakimov
Ivan Petkov Kolev
Emil Kostadinov
Jordan Letškov
Manol Manolov
Dimităr Penev
Ljuboslav Penev
Stilijan Petrov
Martin Petrov
Hristo Stoitškov
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
Utain

| Utain |
| --- | --- |

Lehtityyppi:  aikakauslehti
Julkaisija:  Viestinnän, median ja teatterin yksikkö, Tampereen yliopisto
Perustettu:  2002 
Lakkautettu:  2017 
Päätoimittaja:  Ari Heinonen (vs.)
Sitoutuneisuus:  Sitoutumaton
Kotikunta:  Tampere
Kotimaa:   Suomi
Ilmestymistiheys:  12 kertaa vuodessa
Aiheesta muualla
utain.uta.fi
Utain oli Tampereen yliopiston toimittajakoulutuksen viikkolehti. Lehti ilmestyi vuodesta 2002 lähtien painettuna ja vuodesta 2003 lähtien verkkolehtenä. Lehteä julkaisi Tampereen yliopiston Viestinnän, median ja teatterin yksikkö, entinen tiedotusopin laitos. 2017 lehti yhdistyi monimediajulkaisu Moreenimediaan.
Lehti ilmestyi kerran viikossa torstaisin opetuskausina, lokakuusta helmikuuhun. Painettu lehti oli luettavissa verkossa digilehtenä. Lisäksi julkaistiin verkkolehteä.
Lehden nimi yhdistyi Tampereen yliopistoon (uta.fi). Sen pohjana oli muinaissuomalainen verbi utaista, joka tarkoittaa utelemista ja kyselemistä. Lehden tarkoituksena oli toimia yliopiston toimittajaopiskelijoiden opetuslehtenä ja julkaisufoorumina. Lehti uudistui syksyllä 2011.
Lehden ensisijaisena tarkoituksena oli toimia oppimisympäristönä tiedotusopin opiskelijoille. Toimittajina työskenteli tiedotusopin pääaineopiskelijoita ja kuvajournalismin opiskelijoita. Opetus viikkolehden toimituksessa on toimitustyön simulaatiota, joka tarjoaa mahdollisuuden soveltaa journalismista ja yhteiskunnasta omaksuttuja tietoja sekä taitoja ammatillisessa ympäristössä.
Aiheesta muualla

Moreenimedia
Viestintätieteiden tiedekunta (COMS)
Saudi-Arabian energiapolitiikka

Saudi-Arabian energiapolitiikka kertoo Saudi-Arabian energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot.
Saudi-Arabian energiapolitiikassa keskeisiä ovat öljyntuotanto ja suuret öljyvarat. Lähi-idässä  Saudi-Arabia, Iran, Irak, Kuwait ja  Yhdistyneet arabiemiirikunnat tuottivat neljäsosan maailman öljystä vuonna 2005, joka oli 20 miljoonaa tynnyriä (barrelia) per  päivä.
Öljykartelli

Öljyn tuottajamaat perustivat öljykartellin OPEC 1960-luvulla. OPECin tavoite on lehdistötiedotteiden ja tarjonnan avulla hallita öljyn kysyntää ja hintaa. Kartelli päätti vuonna 1982, että öljymaiden tuotantokiintiöt määräytyvät öljyvarojen mukaan. Saudi-Arabia nosti öljyvarojen määrän vuonna 1990 muiden öljymaiden perässä 170 mrd. tynnyristä 258 mrd. tynnyriin. BP:n tilastojen mukaan Lähi-idän öljyvarat ovat melko vakio vuosina 1990-2004. BP ei vastaa tilastonsa totuudenmukaisuudesta.
Öljykentät

Saudi-Arabian suurimmat öljykentät ovat Ghawar, Safaniya, Hanifa ja Khafiji. Neljä suurinta kenttää  ovat yli 50 vuotta vanhoja. Niistä tuotetaan öljyä pumppaamalla öljyyn vettä paineen nostamiseksi. Suurin kenttä on Ghwar.
Saudi Aramco

Saudi Aramco on Saudi-Arabian valtion omistaa öljy-yritys. Se on alallaan maailman suurin. Yrityksen julkaisemien tietojen mukaan sen öljyvarat ovat 20 kertaa suuremmat verrattuna suurimpaan yksityiseen öljy-yhtiöön, yhdysvaltalaiseen Exxoniin. Riippumattomat tarkastajat eivät ole todentaneet Saudi-Arabian öljyvarojen suuruutta. Vuonna 2005 Aramcon päivätuotanto oli 9 milj. tynnyriä. 90 % tuotannosta tuli 7 kentältä, joiden keski-ikä oli 47 vuotta. Ghawarin kentän tuotanto oli 5 milj. tynnyriä per päivä.
Jom kippur -sota 1973

Vuonna 1973 Egypti ja Syyria hyökkäsivät Israeliin saadakseen sen vuonna 1967 valtaamat alueet takaisin. Egyptin Anwar Sadat neuvotteli Saudi-Arabian kuninkaan Faisalin katkaisemaan öljykuljetukset Yhdysvaltoihin ja Alankomaihin öljysaarrolla, koska Yhdysvallat tuki Israelia. Saarto oli lyhyt maaliskuuhun 1974 saakka ja vähensi 9 % öljyntarjontaa (4,4 milj. tynnyriä/päivä kokonaiskysynnästä 50 miljoonaa tynnyriä päivä). Vuoden 2003 rahassa öljyn hinta nousi maailmalla 15 $:sta 40 $:iin. Kuluttajat ja yritykset hamstrasivat öljyä. Saarto jäi lyhyeksi, koska haluttiin välttää länsimaiden lama.
Vienti Euroopan unioniin

Eurostatin mukaan vuonna 2006 Euroopan unioniin tuotiin raakaöljyä Saudi-Arabiasta 51 milj. tonnia (Mt), mikä vastasi 8 % öljyn tuonnista. Saudi-Arabia oli EU:n öljyn tuontimaista volyymin mukaan 4. Venäjän (189 Mt), Norjan (89 Mt) ja Libyan (53 Mt) jälkeen.
Ukonlampi (Rautalampi)

| Ukonlampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°37′55″N, 26°52′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Kaijärveen 
Järvinumero:  14.713.1.015
Mittaustietoja
Pinnankorkeus:  113,5 m  
Pituus:  440 m  
Leveys:  130 m  
Rantaviiva:  0,939 km  
Pinta-ala:  3,407 ha  
Suurin syvyys:  2,9 m  
Saaria:  ei saaria 
 fiUkonlampi 
Ukonlampi  on Pohjois-Savossa Rautalammilla  Toholahden lähellä sijaitseva lampi.
Maantietoa

Lampi on 440 metriä pitkä, 130 metriä leveä, ja sen pinta-ala on 3,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Koskeloveden alueeseen (14.713) se kuuluu. Lammen vedenpinnan korkeus on 113,5 metriä mpy.
Salongan kansallispuisto

| --- | --- |
Sijainti:  Kongon demokraattinen tasavalta
Pinta-ala:  36 000,0 km2, 36 000,0 km2 
| --- | --- |
Tyyppi:  Kansallispuisto, trooppinen sademetsä 
Perustettu:  1970 
muokkaa - muokkaa wikitekstiä - muokkaa Wikidataa
Salongan kansallispuisto on Kongon demokraattisessa tasavallassa sijaitseva Afrikan suurin trooppisen sademetsän suojelualue.
Se sijaitsee Kongo-joen keskialueella, minkä seurauksena vesi pääsee tälle eristyneelle alueelle tarjoten suojapaikan monille kotoperäisille ja uhanalaisille lajeille. Tällaisia ovat mm. bonobot (kääpiösimpanssit), Zairen riikinkukot, panssarikrokotiilit sekä metsänorsut. Esimerkiksi erittäin uhanalaisia bonoboja elää ainoastaan Kongossa ja tämä kansallispuisto on ainoa suojelualue, missä niitä elää.
Tämä trooppinen metsä listattiin Unescon maailmanperintökohteeksi vuonna 1984.
Muita Kongossa sijaitsevia suojelukohteita

Virungan kansallispuisto
Garamban kansallispuisto
Kahuzi-Biegan kansallispuisto
Okapin eläintensuojelualue
Aiheesta muualla

Salongan luonnonpuisto Unescon sivuilla
WWF:n esittely alueesta ja eläimistä
Shine (Indican albumi)

| Shine Indica |
| --- | --- | --- |

Studioalbumin tiedot
 Julkaistu: 24. tammikuuta 2014
 Formaatti: CD, LP  Digitaalinen lataus
 Tuottaja(t): Roland Spremberg 
 Tyylilaji: pop, rock
 Levy-yhtiö: Nuclear Blast
Indican muut julkaisut
| A Way Away 2010 | Shine / Akvaario 2014 |   |
Singlet albumilta Shine
 ”A Definite Maybe” Julkaistu: joulukuu 2013
Shine on suomalaisyhtye Indican seitsemäs studioalbumi. Sen julkaisi Nuclear Blast 24. tammikuuta 2014. Albumin ensimmäinen single, "A Definite Maybe", julkaistiin digitaalisesti ladattavana joulukuussa 2013.
Albumi tuotettiin yhdessä sekä julkaistiin samana päivänä yhtyeen kuudennen albumin, Akvaarion kanssa.
Kappaleet

Mountain Made of Stone – 4.09
Uncovered – 3.34
A Definite Maybe – 3.32
Goodbye to Berlin – 3.04
Run Run – 3.51
Here and Now – 3.52
Missing – 3.49
Hush Now Baby – 3.37
Behind the Walls – 3.29
A Kid in the Playground – 2.51
War Child – 3.54 
iTunesin Bonusversiossa mukana:
Humming Bird – 4.24
Lucid – 4.12
Arvostelut

Kaaoszine: 5/10
Metal Temple:
Planet Mosh:
Ukonlampi (Pieksämäki, Kukkaromäki)

| Ukonlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°19′06″N, 27°15′22″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  Ukonlamminpuro Salvoseen 
Järvinumero:  14.794.1.007
Mittaustietoja
Pinnankorkeus:  128,1 m  
Pituus:  410 m  
Leveys:  140 m  
Rantaviiva:  0,963 km  
Pinta-ala:  4,148 ha  
Saaria:  ei saaria 
 fiUkonlampi 
Ukonlampi  on Etelä-Savossa Pieksämäellä  Kukkaromäen lähellä sijaitseva lampi.
Maantietoa

Lampi on 410 metriä pitkä, 140 metriä leveä, ja sen pinta-ala on 4,1 hehtaaria. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Salvosen valuma-alueeseen (14.794) se kuuluu. Lammen vedenpinnan korkeus on 128,1 metriä mpy.
Seulpeul ddae saranghanda

| Seulpeul ddae saranghanda> 슬플 때 사랑한다 |
| --- | --- |
Tyyli:  draama
Kestoaika:  35 min
Pääosissa:   Ji Hyun-woo  Park Han-byul  Ryu Soo-young  Wang Bit-na 
Alkuperämaa:   Korean tasavalta
Alkuperäiskieli:  korea
Verkko:   MBC
Esitetty:  23. helmikuuta 2019 – 27. huhtikuuta 2019
Jaksoja:  40
Tuotanto
Tuotantoyhtiö(t):  DK E&M
Aiheesta muualla
Virallinen sivusto
IMDb
Seulpeul ddae saranghanda (kor. 슬플 때 사랑한다, engl. Love in Sadness) on televisioyhtiö MBC:n esittämä eteläkorealainen draamasarja. Sen päärooleissa ovat Ji Hyun-woo, Park Han-byul, Ryu Soo-young ja Wang Bit-na.
Aiheesta muualla

Viralliset kotisivut
Siltavuori (sukunimi)

Siltavuori on suomalainen sukunimi. Tunnettuja nimenkantajia:
Antti Siltavuori (s. 1943), teollinen muotoilija
Jammu Siltavuori (1926–2012), murhaaja sekä seksuaali- ja omaisuusrikollinen.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ukonlammi

| Ukonlammi |
| --- | --- |
Valtiot:  Suomi
Maakunnat:  Päijät-Häme
Kunnat:  Lahti
Koordinaatit:  61°02′15″N, 26°05′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arrajoen valuma-alue (14.16)
Tulo-oja:  suo-ojia
Laskuoja:  oja Vuohiojaan 
Järvinumero:  14.168.1.001
Mittaustietoja
Pinnankorkeus:  88,3 m  
Pituus:  410 m  
Leveys:  280 m  
Rantaviiva:  1,121 km  
Pinta-ala:  8,355 ha  
Saaria:  ei saaria 
 fiUkonlammi 
Ukonlammi  on Päijät-Hämeessä Lahdessa Metsäkylän lähellä sijaitseva lampi.
Maantietoa

Lammen pinta-ala on 8,4 hehtaaria, se on 400 metriä pitkä ja 300 metriä leveä. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Arrajoen valuma-alueella (14.16), jonka Halkokorvenjoen valuma-alueeseen (14.168) se kuuluu. Lammen vedenpinnan korkeus on 88,3 metriä mpy.
Uno B. Roos

Uno Brynolf Roos (19. huhtikuuta 1862 Vehmaa - 14. helmikuuta 1923 Turku) oli suomalainen lyseon lehtori. Roos oli mukana 1883-1884 Suomen polaariretkikunnan havaintojen teossa Sodankylässä.
Roosin vanhemmat olivat nimismies ja henkikirjoittaja Karl Didrik Roos ja Augusta Elisabet Fredriksson. Hän pääsi ylioppilaaksi Turun lyseosta 1879 ja valmistui Helsingin yliopistosta filosofian kandidaatiksi 1887 ja maisteriksi 1890.
Roos toimi Turun ruotsalaisen lyseon matematiikan ja luonnonopin kollegana, sittemmin lehtorina vuodesta 1904 alkaen.
Teoksia

Handelssocietetens i Åbo pensionsanstalt 22/2 1833 - 22/2 1918 : historisk och statistisk studie. Handelssocietetens i Åbo, Åbo 1919
Shine On

| Shine On Jet |
| --- | --- | --- |

Studioalbumin tiedot
 Äänitetty : 2006 Barbados, Massachusetts ja Los Angeles
 Julkaistu: 29. syyskuuta 2006
 Tuottaja(t): Dave Sardy
 Tyylilaji: hard rock, alternative rock
 Kesto: 48.26
 Levy-yhtiö: Atlantic, Capitol
Jetin muut julkaisut
| Rare Tracks 2004 | Shine On 2006 | Shine On EP 2006 |
Singlet albumilta Shine On
 ”Put Your Money Where Your Mouth Is” Julkaistu: 18. syyskuuta 2006  ”Bring It On Back” Julkaistu: 20. marraskuuta 2006  ”Shine On” Julkaistu: 7. marraskuuta 2006  ”Rip It Up” Julkaistu: 27. marraskuuta 2006
Shine On on australialaisen rockyhtyeen Jetin toinen studioalbumi, joka julkaistiin 29. syyskuuta 2006.
Albumi sai ristiriitaisen vastaanoton. Brittiläinen musiikkilehti NME kutsui levyä "taas uudeksi hyväntuuliseksi klassikkoihin uponneeksi vanhanajan rock'n'roll -albumiksi". Amerikkalainen sivusto Pitchfork Media taas laittoi arvosteluun pelkästään videoklipin simpanssista, joka virtsaa omaan suuhunsa.[lähde? ]
Kappaleet

L'esprit D'escalier – 0.23
Holiday – 3.25
Put Your Money Where Your Mouth Is – 2.32
Bring It on Back – 4.09
That's All Lies – 2.43
Kings Horses – 3.20
Shine On – 4.36
Come On, Come On – 4.24
Stand Up – 4.33
Rip It Up – 3.19
Skin and Bones – 3.17
Shiny Magazine – 3.28
Eleanor – 3.34
All You Have to Do – 4.38
Hold On – 4.03 (Japanin bonuskappale)
Arvostelut

AllMusic:
Pitchfork: 0.0/0
Aiheesta muualla

Shine On discogs.com -sivustolla
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shine On
Käännös suomeksi